Leta 2006 je Baalo čakal težak preizkus, saj je na krilih povprečnih rezultatov iz prejšnjih dveh sezon branil svoj evropski naslov na 1500 m. Na prvenstvu v švedskem Göteborgu je najprej v kvalifikacijah zmagal s časom 3:39.74. Dober izid iz kvalifikacij je nato potrdil tudi v finalu, saj je s približno enakim časom (3:39.02) prehitel vso konkurenco in Franciji priboril zlato kolajno. Drugouvrščeni Ukrajinec Heško je za njim zaostal za pol sekunde, tretje mesto pa je zasedel Španec Juan Carlos Higuero. S tem je leta 2007 na Svetovno prvenstvo vnovič odpotoval kot aktualni evropski prvak, a je s tekmovanjem zaključil že v polfinalu. Pri tem je imel precej smole, saj je v sami ciljni ravnini iztegnil svoj komolec in povzročil padec dveh svojih tekmecev. Odgovorni funkcionarji tako niso imeli druge izbire, kot da so ga diskvalificirali.